
Τρίτη, 1 Σεπτεμβρίου 2026

ΔΕΛΤΙΟ ΤΥΠΟΥ

Δραστηριότητα Ενιαίου Κέντρου Συντονισμού Έρευνας και Διάσωσης του Λιμενικού Σώματος – Ελληνικής Ακτοφυλακής για το έτος 2025


Από τη Διεύθυνση Επιχειρήσεων του Αρχηγείου Λ.Σ-ΕΛ.ΑΚΤ., ανακοινώνεται η δραστηριότητα του Ενιαίου Κέντρου Συντονισμού Έρευνας και Διάσωσης (Ε.Κ.Σ.Ε.Δ.) κατά το έτος 2025.
Ειδικότερα, το έτος 2025 ο Ναυτικός Τομέας του Ενιαίου Κέντρου Συντονισμού Έρευνας & Διάσωσης (Ε.Κ.Σ.Ε.Δ./Ν.Τ.) επιλήφθηκε σε 1.092 περιστατικά με 24.745 εμπλεκόμενα άτομα εντός της Ελληνικής περιοχής έρευνας & διάσωσης (SRR) και σε 403 περιστατικά εκτός περιοχής FIR, στα οποία ήταν το πρώτο κέντρο που έλαβε το συναγερμό κινδύνου και αφορούσαν 11.599 άτομα.
Το ΕΚΣΕΔ/Ν.Τ. σε βάθος 12ετίας συντονίζει και όπου απαιτείται, διευθύνει, κατά μέσο όρο 1.503 περιστατικά εντός της Ελληνικής περιοχής έρευνας και διάσωσης (SRR) και 646 συμβάντα εκτός SRR, ενώ παρέχει κατά μέσο όρο βοήθεια σε 56.545 άτομα περίπου, ετησίως.
Από τα 1.495 περιστατικά που διαχειρίστηκε το Ε.Κ.Σ.Ε.Δ., τα οποία αφορούσαν παροχή συνδρομής σε 36.344 άτομα, τα 597 περιστατικά (ποσοστό 40 %) αφορούσαν 27.311 παράτυπα εισερχόμενα πρόσωπα (ποσοστό 75 %).
Επιπρόσθετα, με μέριμνα του Ε.Κ.Σ.Ε.Δ./Ν.Τ. παρασχέθηκε συνδρομή σε 120 άτομα τα οποία ασθένησαν ή τραυματίσθηκαν εν πλω, εκ των οποίων τα 12 μεταφέρθηκαν με εναέρια μέσα.
Τέλος, το έτος 2025 το Ενιαίο Κέντρο Συντονισμού Έρευνας & Διάσωσης/Αεροπορικός Τομέας (Ε.Κ.Σ.Ε.Δ./Α.Τ.) είχε συμμετοχή σε 80 περιστατικά πραγματοποιώντας 145 εξόδους με 237,5 ώρες πτήσης συνολικά.
Προς πληρέστερη ενημέρωση, επισυνάπτεται το Εγχειρίδιο ανάλυσης περιστατικών του Ε.Κ.Σ.Ε.Δ. έτους 2025.

